ZAPISNIK

29. sjednice Vijeća Mjesnog odbora Trnovčica,

održane 30. listopada 2023. godine, u prostorijama mjesne samouprave, 

Trnovčica 2a, s početkom u 18,00 sati
NAZOČNI ČLANOVI VIJEĆA:

Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.

Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 29. sjednicu Vijeća Mjesnog odbora Trnovčica.

Bez rasprave,  jednoglasno (7 „za“)  Vijeće prihvaća tekst zapisnika 28. sjednice, održane 25. rujna 2023., bez izmjena.
Predsjednik daje na glasovanje dnevni red koji je upućen uz poziv za 29. sjednicu Vijeća Mjesnog odbora Trnovčica, dopunjen s dvije točke dnevnog reda, nakon čega je predloženi dnevni red, jednoglasno prihvaćen (7 „za“) i glasi:

DNEVNI RED

1.
Prijedlozi Vijeća Mjesnog odbora Trnovčica za Program građenja komunalne infrastrukture na području Grada Zagreba u 2024. - donošenje zaključka;

2.
Prijedlozi Vijeća Mjesnog odbora Trnovčica za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024. - donošenje zaključka;

3.
Plan potreba za aktivnostima, programima i projektima unapređenja kvalitete života u 2024. – donošenje;

4.
Prijedlog prioriteta ulica za Izvedbeni program Zimske službe 2023/24. - donošenje zaključka;

5.
Prijedlog lokacija za postavljanje spremnika za sol – donošenje zaključka;

6.
Zahtjev za povremeno korištenje prostora mjesne samouprave, Trnovčica 2a – Plesni studio „Step by step“ - donošenje zaključka;
7.
Zahtjev za jednokratno korištenje prostora mjesne samouprave, Trnovčica 2a – Udruga umirovljenika „Gornja Dubrava Podružnica Trnovčica“ - donošenje zaključka;

8.
Božićno ukrašavanje na području Mjesnog odbora Trnovčica – donošenje zaključka;
9.
Pitanja, prijedlozi i odgovori.
Ad 1.
 Prijedlozi Vijeća Mjesnog odbora Trnovčica za Program građenja komunalne infrastrukture na području Grada Zagreba u 2024.
Predsjednik usmeno informira članove Vijeća o predmetu rasprave i odlučivanja.

U raspravi sudjeluju svi nazočni članovi Vijeća.

Vijeće jednoglasno (7 „za“) donosi

ZAKLJUČAK 

Predlaže se u Program građenja komunalne infrastrukture na području Grada Zagreba u 2024. uvrstiti izvođenje sljedećih radova:

· Ulica Ivana Zovka (od Ulice Josipa Stadlera do Prominske ulice) – k.č. 2655/293, 2655/292 i 2655/287, sve k.o. Dubrava – 250 m, JPP – parkiralište, gradnja

· Trnovčica 2a, k.č. 2728/1, k.o. Dubrava – izgradnja novog objekta mjesne samouprave u Trnovčici – po prijedlogu stručnjaka; objekt javne namjene – projektiranje i gradnja

· izgradnja Ulice Rudolfa Kolaka u dijelu gdje bi se spojila s ulicom Klin i Dubečkom ulicom – 700 m, izgradnja cjelovite komunalne infrastrukture za produženje navedene ulice – projektiranje i gradnja

· Ulica II. Retkošica, k.č. 4382, k.o. Dubrava – 130 m, asfaltiranje – projektiranje i gradnja

· Ulica II. Retkošica, k.č. 4388/1, k.o. Dubrava, 130 m, parkiralište – projektiranje i gradnja

· Krotovica do ulice Vugrinka, 300 m – biciklistička staza, projektiranje

· uz potok Trnava, 350 m – biciklistička staza, projektiranje

· prkiralište uz ulicu Klin od ulice Krotovica do ulice Trnovčica, k.č. 2802/3, k.o. Dubrava – 320 m, parkiralište – projektiranje i gradnja

· parkiralište u Ulici Julijana Jelenića, k.č. 2680/294, k.o. Dubrava – 15 m, parkiralište – projektiranje i gradnja

· sportski centar s nogometnim travnatim igralištem i ostalim sportskim sadržajima, k.č. 4353 i 4352, obje k.o. Dubrava – nogometno igralište, projektiranje i gradnja

Ad 2. Prijedlozi Vijeća Mjesnog odbora Trnovčica za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.
Predsjednik usmeno informira članove Vijeća o predmetu rasprave i odlučivanja.

U raspravi sudjeluju svi nazočni članovi Vijeća.

Vijeće jednoglasno (7 „za“) donosi
ZAKLJUČAK 
Predlaže se u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024. uvrstiti izvođenje sljedećih radova:

· Izgradnja javnog zdenca s pitkom vodom kod "street workout" parka kraj Osnovne škole ANTUNA BRANKA ŠIMIĆA u Trnovčici, k.o. Dubrava, k.č.br. 4363/1  

· Ulica Trutina, k.o. Dubrava, k.č.br. 2680/289

· Zaštitna mreža na nogometnom igralištu između ulice Klin i ulice Trnovčica, k.o Dubrava, k.č.br. 2801 – projektiranje i gradnja

· Ulica Klin u dodiru s Ulicom Novoselski odvojak XI, obilježeni pješački prijelaz, k.o. Dubrava, kčbr. 2802/3 – gradnja

· Spoj Parka poginulih dragovoljaca Domovinskog rata Trnovčice sa ulicama Izidora Poljaka,Vugrinka,Tomaševa, Puklavčeva, Trutina, k.o. Dubrava, kčbr. 2613 – postavljanje prometnih zaštitnih stupića

· Ulica Tomaševa, k.o. Dubrava, kčbr. 2680/293 - rekonstrukcija

· Ulica Jurja Dragišića, k.o. Dubrava, kčbr. 2680/288 - rekonstrukcija

· Florićeva ulica, k.o. Dubrava, kčbr. 2680/293 -rekonstrukcija

· Kopčeva ulica (ulica koja povezuje Dragišićevu i Stadlerovu ulicu), k.o. Dubrava, kčbr. 2680/287 – rekonstrukcija i postavljanje zaštitnih stupića

· Košarkaško igralište u Ulici Jurja Dragišića, k.o. Dubrava, kčbr. 2680/296  - rekonstrukcija

· Zaštitna ograda na mostovima u Ulici Klin i u Ulici Trnovčica, ugradnja dodatnih metalnih prečki na ogradi koje će povećati sigurnost djece prilikom kretanja uz sada postojeću ogradu koja se sastoji samo od metalnog okvira bez ikakvih dodatnih prečki što značajno ugrožava sigurnost djece i ogroman je rizik od pada djece s visine u potok, k.o. Dubrava, kčbr. 9600/21

· Uzdignute plohe odnosno regulacija prometa na križanju ulica Branovečina, Dubečka i Anđela Nuića, k.o. Dubrava, kčbr. 2659

Ad 3. Plan potreba za aktivnostima, programima i projektima unapređenja kvalitete života u 2024.
Predsjednik usmeno informira članove Vijeća o predmetu rasprave i odlučivanja. Naime, Vijeće Mjesnog odbora Trnovčica zaprimilo je dopis Grada Zagreba, Gradskog ureda za mjesnu samoupravu, promet, civilnu zaštitu i sigurnost, KLASA: 024-08/23-991/20, URBROJ: 251-13-10/001-23-7 od 28. rujna 2023. godine, u kojem se navodi potreba donošenja Plana potreba za aktivnostima, programima i projektima unapređenja kvalitete života građana, u kojem se, između ostalog navodi: „Namjera je da ovi planovi zažive od 1. siječnja 2024. na način da vijeća osiguraju sredstva te predlože provođenje određenih programa i aktivnosti, a koje bi se realizirale putem javne nabave ovog Ureda. Također, naš Ured će pripremiti pregled aktivnosti koje se mogu financirati u sklopu Plana potreba te ćemo ih kroz mjesec dana također poslati svim vijećima. Naglašavamo da će se za aktivnosti iz Plana potreba obavezno vršiti javna nabava te da se ta sredstva ni u kojem slučaju ne mogu dodjeljivati drugim pravnim osobama (udruge, sportska društva i sl.), ali je s njima moguće i poželjno suorganizirati planirane aktivnosti. Na sastanku s predstavnicima nadležnih ureda dogovoreno je da će vam krez mjeseca dana dostaviti vlastite programe i planove u kojima bi mogla sudjelovati i mjesna samouprava te vam na taj način pomoći da prvi put donesete plan.“. Predsjednik Vijeća konstatira zajedno sa svim vijećnicima kako do trenutka održavanja ove sjednice, Vijeće Mjesnog odbora Trnovčica nije zaprimilo prethodno navedeni pregled aktivnosti koje se mogu financirati u sklopu Plana potreba te slijedom navedenog ne može preuzimati odgovornost za planiranje financijskih sredstava u Proračunu Grada Zagreba za 2024. godinu te poslije i za provedbu Plana potreba za aktivnostima, programima i projektima unapređenja kvalitete života građana, jer se radi o preuzimanju odgovornosti za nešto o čemu Vijeće Mjesnog odbora Trnovčica nema pouzdane informacije, već se radi samo o proizvoljnim nedovoljno transparentnim konstrukcijama u navedenom dopisu Gradskog ureda za mjesnu samoupravu, promet, civilnu zaštitu i sigurnost, za tako ozbiljne programe koje proizvode značajnije financijske učinke. Osim toga u istom dopisu se navodi, između ostaloga: „Sva vijeća samostalno donose odluku žele li donijeti plan i hoće li ga financirati u maksimalnom ili manjem iznosu. Sredstva za ovu namjenu osigurati će se jednakim smanjenjem sredstava za plan komunalnih aktivnosti gradske četvrti“, što ovo Vijeće smatra nedopustivim i neprihvatljivim, jer se ionako svi planovi komunalnih aktivnosti gradske četvrti, nedovoljno izvršavaju s postojećim financijskim sredstvima te bi dodatno umanjivanje iznosa tih sredstava za ove namjene još dodatno pogoršalo položaj Gradske četvrti Gornja Dubrava, a posljedično i Mjesnog odbora Trnovčica, koji imaju i previše potreba, zbog neizvršavanja dosadašnjih planova komunalnih aktivnosti, a stanje komunalne infrastrukture na području cijele Gradske četvrti Gornja Dubrava je uistinu loše i zahtijeva znatno povećanje financijskih sredstava, a ne umanjenje istih sredstava, što se upravo ovim proizvoljnim postupcima navedenog gradskog ureda čini. 
Vijeće jednoglasno donosi

ZAKLJUČAK


Predlaže se da nadležni gradski ured dostavi najavljeni pregled aktivnosti koje je moguće realizirati putem Plana potreba za aktivnostima, programima i projektima unapređenja kvalitete života u 2024., kako bi Vijeće moglo razmotriti eventualno planiranje financijskih sredstava u proračunu Grada Zagreba, za prethodno navedenu namjenu, jer bi sve drugo bilo neodgovorno i štetno za Grad Zagreb, Gradsku četvrt Gornja Dubrava, Mjesni odbor Trnovčica i na kraju ono najvažnije, za sve građane.
Ad 4. Prijedlog prioriteta ulica za Izvedbeni program Zimske službe 2023/24.
Predsjednik uvodno obrazlaže temu.

Svi članovi Vijeća sudjeluju u raspravi.


Vijeće jednoglasno (7 „za“) donosi

ZAKLJUČAK

Vijeće predlaže pojačano čišćenje u zimskim uvjetima sljedećih ulica na području Mjesnog odbora Trnovčica: Ulica Klin, Ulica Trnovčica, Ulica Josipa Stadlera, Ulica Anđela Nuića kojima prometuju vozila javnog gradskog prijevoza te prilaznih ulica prema Župnoj crkvi Marije Majke Crkve i svetog Maksimilijana Kolbea, zatim prema zgradi Mjesne samouprave u Trnovčici i prema Osnovnoj školi Antuna Branka Šimića i to sljedećih ulica: Trnovčica, Julijana Jelenića, Florićeva, Tomaševa, Krotovica i Pavla Papića.

Ad 5. Prijedlog lokacija za postavljanje spremnika za sol

Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

Vijeće Mjesnog odbora Trnovčica predlaže postavljanje spremnika za sol na sljedećim lokacijama: na svim autobusnim postajama na području Mjesnog odbora Trnovčica i to u Ulici Trnovčica i Ulici Josipa Stadlera te kod Župne crkve Marije Majke Crkve i svetog Maksimilijana Kolbea, zatim kod zgrade Mjesne samouprave u Trnovčici i kod Osnovne škole Antuna Branka Šimića.

Ad 6. Zahtjev za povremeno korištenje prostora mjesne samouprave, Trnovčica 2a – Plesni studio „Step by step“
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi
ZAKLJUČAK

1. Vijeće Mjesnog odbora  Trnovčica odobrava povremeno korištenje prostora u objektu mjesne samouprave, Trnovčica 2a, „Plesnom studiju Step by step“ – ponedjeljkom, srijedom i petkom od 17,30 do 22,00 sata i subotom od 9,00 do 13,00 sati (dvorana).
2. Prostor iz točke 1. ovog Zaključka koristit će navedeni korisnik u točki 1. bez naknade.

3. Navedeni korisnik iz točke 1. obvezuje se postupati s pažnjom dobrog gospodara u korištenju prostora.

Ad 7.
Zahtjev za jednokratno korištenje prostora mjesne samouprave, Trnovčica 2a – Udruga umirovljenika „Gornja Dubrava Podružnica Trnovčica“
Predsjednik uvodno obrazlaže temu.
Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

I. Vijeće Mjesnog odbora  Trnovčica odobrava jednokratno korištenje prostora u objektu mjesne samouprave, Trnovčica 2a, Udruzi umirovljenika „Gornja Dubrava Podružnica Trnovčica“ i to dana 3. prosinca 2023. godine od 10,00 do 23,00 sata - dvorana.

II. Prostor iz točke I. ovog Zaključka koristit će navedeni korisnik u točki I. bez naknade.

III. Navedeni korisnik iz točke I. obvezuje se u korištenju prostora postupati s pažnjom dobrog gospodara.
Ad 8. Božićno ukrašavanje na području Mjesnog odbora Trnovčica
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi
ZAKLJUČAK


Predlaže se božićno ukrašavanje na području Mjesnog odbora Trnovčica isključivo tradicionalnim hrvatskim božićnim ukrasima i to:
· Postavljanje bora ispred ulaza u objekt mjesne samouprave u Trnovčici, Trnovčica 2a;

· Postavljanje božićnih zvončića na stupovima javne rasvjete u ulicama Klin, Trnovčica, Ulici Josipa Stadlera, Parku poginulih dragovoljaca Trnovčice, pristupnoj stazi prema Župnoj crkvi Blažene Djevice Marije Majke Crkve i sv. Maksimilijana Kolbea i na pristupnoj stazi prema Osnovnoj školi „Antuna Branka Šimića“ u Trnovčici.

Ad 9. Prijedlozi, pitanja i odgovori

Građani s područja Mjesnog odbora Trnovčica (posebice Vlatko Perić), traže rješavanje problema prebrze vožnje u Ulici Klin, jer je zbog iste ugrožena sigurnost svih sudionika u prometu. Povodom navedenoga Vijeće Mjesnog odbora Trnovčica je u Programu održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024. godini, kao i u istom Programu za 2023. godinu, zatražilo izgradnju uzdignute plohe i postavljanje bljeskalica uz istu uzdignutu plohu i to na lokaciji gdje se Ulica Klin dodiruje s Ulicom Novoselski odvojak XI, gdje već postoji obilježeni pješački prijelaz. No, međutim to do sada nije realizirano i stoga Vijeće Mjesnog odbora traži informaciju zbog čega nije došlo do realizacije tražene uzdignute plohe i bljeskalica što bi u nekoj mjeri poboljšalo sigurnost sudionika u prometu i zaštitilo ih od neodgovornih vozača koji prebrzom vožnjom znatno ugrožavaju sigurnost svih sudionika u prometu, s posebnim naglaskom na najranjivije skupine kao što su djeca i osobe s invaliditetom.
Kako nije bilo dodatnih informacija, prijedloga, pitanja i obavijesti predsjednik Vijeća je zaključio sjednicu.

Završeno u 19,10 sati.

KLASA: 024-08/23-003/2068
URBROJ:251-13-11-5/009-23-2
Zagreb, 30. listopada 2023.

Zapisničar:

Ante Maretić, potpredsjednik Vijeća

Zapisnik tehnički i administrativno obradila: Sandra Šukunda

